CELEX: 62011CO0038
Language: fi
Date: 2012-06-18
Title: Unionin tuomioistuimen määräys (viides jaosto) 18.6.2012.#Amorim Energia BV vastaan Ministério das Finanças e da Administração Pública.#Ennakkoratkaisupyyntö – Supremo Tribunal Administrativo – SEUT 63 ja SEUT 65 artiklan tulkinta – Kansallinen lainsäädäntö, jossa ulkomailla asuville yhtiöille jaettaviin osinkoihin sovelletaan epäedullisempaa verojärjestelmää kuin jota sovelletaan maassa asuville yhtiöille jaettaviin osinkoihin – Ulkomailla asuville yhtiöille asetettu vaatimus, joka koskee pidempää osakkeiden hallussapidon vähimmäisaikaa ja suurempaa vähimmäisosuutta osakkeista.#Työjärjestyksen 104 artiklan 3 kohdan ensimmäinen alakohta – SEUT 49 ja SEUT 54 artikla – SEUT 63 ja SEUT 65 artikla – Direktiivi 90/435/ETY – 3 artiklan 2 kohta – Verolainsäädäntö – Yhteisövero – Osinkojen verotus – Lähdevero – Vapautus verosta – Vähimmäisosuus osinkoa jakavassa yhtiössä – Edellytykset – Mainitun osuuden keskeytyksetöntä omistamista koskeva vähimmäisaika – Edellytykset – Maassa asuvat ja ulkomailla asuvat osinkoa saavat yhtiöt – Erilainen kohtelu.#Asia C-38/11.

Unionin tuomioistuimen määräys (viides jaosto) 18.6.2012 – Amorim Energia BV vastaan Ministério das Finanças e da Administração
            Pública
      (asia C-38/11)
      Työjärjestyksen 104 artiklan 3 kohdan ensimmäinen alakohta – SEUT 49 ja SEUT 54 artikla – SEUT 63 ja SEUT 65 artikla – Direktiivi 90/435/ETY – 3 artiklan 2 kohta – Verolainsäädäntö – Yhteisövero – Osinkojen verotus – Lähdevero – Vapautus verosta – Vähimmäisosuus osinkoa jakavassa yhtiössä – Edellytykset – Mainitun osuuden keskeytyksetöntä omistamista koskeva vähimmäisaika – Edellytykset – Maassa asuvat ja ulkomailla asuvat osinkoa saavat yhtiöt – Erilainen kohtelu
      1.                     Pääomien ja maksujen vapaa liikkuvuus – Perustamissopimuksen määräykset – Soveltamisala – Kansallinen lainsäädäntö, joka koskee
            yrityksen pääomasijoituksia, jotka on tehty pelkästään sijoitustarkoituksessa ilman aikomusta vaikuttaa yrityksen hallinnointiin
            ja valvontaan – Kuuluminen soveltamisalaan – Sijoittautumisvapautta koskevia määräyksiä ei voida soveltaa (SEUT 63 artikla)
            (ks. 37–39 kohta)
      2.                     Pääomien ja maksujen vapaa liikkuvuus – Rajoitukset – Verolainsäädäntö – Yhtiövero – Jäsenvaltiossa asuvan yhtiön toisessa
            jäsenvaltiossa asuvalle yhtiölle, joka omistaa vähintään 10 prosentin mutta enintään 20 prosentin osuuden osinkoa jakavasta
            yhtiöstä, jakamien osinkojen verotus – Maassa asuville yhtiöille, jotka omistavat samanlaisia osakkeita, jaettavien osinkojen
            vapauttamista verosta ei voida hyväksyä – Rajat – Tällaisen pääomien vapaan liikkuvuuden rajoituksen neutralointi kaksinkertaisen
            verotuksen välttämistä koskevalla sopimuksella – Asian arvioimisen kuuluminen kansalliselle tuomioistuimelle (SEUT 63 ja SEUT 65
            artikla) (ks. 52–69 kohta ja määräysosan 1 kohta)
      3.                     Henkilöiden vapaa liikkuvuus – Sijoittautumisvapaus – Verolainsäädäntö – Yhtiövero – Osinkojen verottaminen – Jäsenvaltiossa
            asuvan yhtiön toisessa jäsenvaltiossa asuvalle yhtiölle jakamista osingoista pidätetyn lähdeveron palauttaminen sillä edellytyksellä,
            että viimeksi mainittu omistaa vähintään 20 prosentin osuuden yhtiöstä keskeytyksettä kahden vuoden ajan – Osinkojen kaksinkertaisen
            verotuksen poistamisen hidastaminen, jota ei voida hyväksyä – Rajat – Tällaisen pääomien vapaan liikkuvuuden rajoituksen neutralointi
            kaksinkertaisen verotuksen välttämistä koskevalla sopimuksella – Asian arvioimisen kuuluminen kansalliselle tuomioistuimelle
            (SEUT 49 ja SEUT 54 artikla) (ks. 70–84 kohta ja määräysosan 2 kohta)
      Aihe 
      
         
               Ennakkoratkaisupyyntö – Supremo Tribunal Administrativo – SEUT 63 ja SEUT 65 artiklan tulkinta – Kansallinen lainsäädäntö,
                  jossa ulkomailla asuville yhtiöille jaettaviin osinkoihin sovelletaan epäedullisempaa verojärjestelmää kuin jota sovelletaan
                  maassa asuville yhtiöille jaettaviin osinkoihin – Ulkomailla asuville yhtiöille asetettu vaatimus, joka koskee pidempää osakkeiden
                  hallussapidon vähimmäisaikaa ja suurempaa vähimmäisosuutta osakkeista
               
            Ratkaisu 
      
         
                  1)
               
               
                  
               
               
                  	SEUT 63 ja SEUT 65 artikla ovat esteenä pääasiassa kysymyksessä olevan kaltaiselle jäsenvaltion lainsäädännölle, jossa toisessa
                     jäsenvaltiossa asuvalle yhtiölle, joka omistaa vähintään 10 prosentin mutta enintään 20 prosentin osuuden Portugalissa asuvasta
                     yhtiöstä, ei myönnetä vapautusta Portugalissa asuvan yhtiön jakamista osingoista pidätettävästä lähdeverosta ja jossa siten
                     kohdistetaan näihin osinkoihin taloudellinen kaksinkertainen verotus, kun taas Portugalissa asuville samanlaisia osuuksia
                     omistaville osakasyhtiöille jaettujen osinkojen osalta tällainen taloudellinen kaksinkertainen verotus on vältetty. Silloin
                     kun jäsenvaltio vetoaa toisen jäsenvaltion kanssa tehtyyn sopimukseen, jonka tarkoituksena on kaksinkertaisen verotuksen välttäminen,
                     kansallisen tuomioistuimen on selvitettävä, onko tämä sopimus otettava huomioon, ja tarvittaessa tarkastettava, voidaanko
                     sillä poistaa pääomien vapaata liikkuvuutta koskevan rajoituksen vaikutukset.
                  
               
            
         
                  2)
               
               
                  
               
               
                  	SEUT 49 ja SEUT 54 artikla ovat esteenä pääasiassa kysymyksessä olevan kaltaiselle jäsenvaltion lainsäädännölle, jonka mukaan
                     toisessa jäsenvaltiossa asuvalla yhtiöllä, joka omistaa vähintään 20 prosentin osuuden Portugalissa asuvasta yhtiöstä, on
                     oikeus saada takaisin Portugalissa asuvan yhtiön jakamista osingoista pidätetty lähdevero ainoastaan siinä tapauksessa, että
                     se on omistanut tällaisen osuuden keskeytyksettä kahden vuoden ajan, ja jolla siten hidastetaan taloudellisen kaksinkertaisen
                     verotuksen poistamista verrattuna Portugalissa asuviin samanlaisia osuuksia omistaviin osakasyhtiöihin. Silloin kun jäsenvaltio
                     vetoaa toisen jäsenvaltion kanssa tehtyyn sopimukseen, jonka tarkoituksena on kaksinkertaisen verotuksen välttäminen, kansallisen
                     tuomioistuimen on selvitettävä, onko tämä sopimus otettava huomioon, ja tarvittaessa tarkastettava, voidaanko sillä poistaa
                     sijoittautumisvapautta koskevan rajoituksen vaikutukset.